CELEX: C2005/205/17
Language: fi
Date: 2005-08-20 00:00:00
Title: Asia C-248/05: Euroopan yhteisöjen komission 14.6.2005 Irlantia vastaan nostama kanne

20.8.2005   
            
            
               FI
            
            
               Euroopan unionin virallinen lehti
            
            
               C 205/9
            
         Euroopan yhteisöjen komission 14.6.2005 Irlantia vastaan nostama kanne
   (Asia C-248/05)
   (2005/C 205/17)
   Oikeudenkäyntikieli: englanti
   Euroopan yhteisöjen komissio on nostanut 14.6.2005 Euroopan yhteisöjen tuomioistuimessa kanteen Irlantia vastaan. Kantajan asiamiehinä ovat Sara Pardo Quintillán ja Donatella Recchia, avustajinaan F. Louis, Brysselin asianajajaliitto, ja C. O'Daly, Law Society of Irelandin solicitor, prosessiosoite Luxemburgissa.
   Kantaja vaatii, että yhteisöjen tuomioistuin
   
               1.
            
            
               toteaa, että Irlanti ei ole noudattanut EY:n perustamissopimuksen ja pohjaveden suojelemisesta tiettyjen vaarallisten aineiden aiheuttamalta pilaantumiselta annetun neuvoston direktiivin 80/68/ETY (1) mukaisia velvoitteitaan Ballymurtaghin kaatopaikalla (Wicklow'n maakunta), koska se ei ole antanut kyseisen direktiivin 4, 5, 7, 9 ja 10 artiklan noudattamisen edellyttämiä lakeja, asetuksia ja hallinnollisia määräyksiä,
            
         
               2.
            
            
               toteaa, että Irlanti ei ole noudattanut EY:n perustamissopimuksen ja neuvoston direktiivin 80/68/ETY mukaisia velvoitteitaan mädätyskammioiden epäsuorien päästöjen osalta, koska se ei ole antanut mainitun direktiivin 5, 7, 8, 10, 12 ja 13 artiklan noudattamisen edellyttämiä lakeja, asetuksia ja hallinnollisia määräyksiä,
            
         
               3.
            
            
               velvoittaa Irlannin korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio on sille esitettyjen kanteluiden perusteella saanut tietoonsa neuvoston direktiivin 80/68/ETY laajamittaiset rikkomiset Irlannissa.
   Ensinnäkin Irlanti on sallinut vuodesta 1989 kunnallisen kaatopaikan toiminnan Ballymurtaghissa Wicklow'n maakunnassa ilman, että tähän olisi myönnetty direktiivin 80/68 4 artiklan 2 kohdassa säädetty lupa. Direktiivin 4 artiklan 2 kohdan rikkomisesta seuraa myös sen 9 artiklan rikkominen. Tämän lisäksi Irlannin ympäristönsuojeluviraston vasta vuonna 2001 kaatopaikalle myöntämä jätelupa on ristiriidassa direktiivin 80/68 4, 5 ja 7 artiklan kanssa.
   Toiseksi komissiolla on todisteita siitä, että Irlanti ei ole noudattanut direktiiviä 80/68/ETY mädätyskammioista pohjaveteen päästettävien epäsuorien päästöjen osalta. Tältä osin komissio on tutkinut seikkoja, jotka liittyvät Creacon Lodgessa, Wexfordin maakunnassa sijaitsevaan hotellialueeseen, Irlannin vakiintuneeseen tulkintaan direktiivin 80/68/ETY 5 artiklan 1 kohdan osalta sekä saman direktiivin muihin rikkomisiin kaikkialla Irlannin maaseudulla. Kerryn maakunnassa sijaitsevien Killarneyn järvien rehevöitymistä koskevat kertomukset, Irlannin vesien saastumista koskevat viralliset kertomukset sekä juomaveden laadusta annetun direktiivin 80/778/ETY (2) rikkomiset osoittavat, että Irlanti ei ole noudattanut direktiivin 80/68/ETY vastaavia säännöksiä.
   Komissio katsoo tämän vuoksi, että Irlanti ei ole noudattanut pohjaveden suojelemisesta tiettyjen vaarallisten aineiden aiheuttamalta pilaantumiselta annetun neuvoston direktiivin 80/68/ETY 4, 5, 7, 8, 9, 10, 12 ja 13 artiklan mukaisia velvoitteitaan.
   
      (1)  Pohjaveden suojelemisesta tiettyjen vaarallisten aineiden aiheuttamalta pilaantumiselta 17 päivänä joulukuuta 1979 annettu neuvoston direktiivi 80/68/ETY, EYVL L 20, 26.1.1980, s. 43.
   
      (2)  Juomaveden laadusta 15 päivänä heinäkuuta 1980 annettu neuvoston direktiivi 80/778/ETY, EYVL L 229, 30.8.1980, s. 11.